SPSUซิลลิงจี้สอบข่าวรั่วเปลี่ยนลงทุน
&nbsp;
19 ส.ค. 2554

โพสต์ทูเดย์ — ข่าวเปลี่ยนโครงสร้างการลงทุน SPSU รั่ว ดันหุ้นวิ่งซิลลิง ขอตลาด SP ตรวจสอบด่วน
นายสมจิตต์ ชัยชนะลาภ กรรมการบริษัท เอส.พี.ซูซูกิ (SPSU) เปิดเผยว่า บริษัทอยู่ระหว่างพิจารณาเปลี่ยนแปลงโครงสร้างการลงทุน ซึ่งมีผลกระทบอย่างมีสาระสำคัญต่อฐานะบริษัท ทำให้ราคาหุ้นวันที่ 9 ก.ค.ต่อเนื่อง วันจันทร์ที่ 12 ก.ค. มีการซื้อขายผิดปกติทั้งราคาและมูลค่าซื้อขาย 
ทั้งนี้ คณะกรรมการบริษัทจะมีการประชุมสัปดาห์นี้ พิจารณาการเปลี่ยนโครงสร้างการลงทุน จึงขอให้ตลาดหลักทรัพย์แขวนป้าย SP พักการซื้อขายหุ้น SPSU ชั่วคราว ตั้งแต่ช่วงบ่ายวันที่ 12 ก.ค. ถึงวันที่ 16 ก.ค. เวลา 12.30 น. 
นายสมจิตต์ กล่าวว่า ไม่ทราบการเปลี่ยนแปลงโครงสร้างการลงทุน และยังไม่ได้รับหนังสือแจ้งกำหนดวันประชุมคณะกรรมการ
สำหรับราคาหุ้นที่ปรับตัวขึ้นมาถือว่าผิดปกติมากก่อนมีข่าวเปลี่ยนโครงสร้างการลงทุน จึงต้องขอให้ตลาดพักซื้อขายเพื่อตรวจสอบต่อไป 
ด้านราคาหุ้น SPSU ขึ้นมาแรงตั้งแต่กลางสัปดาห์ที่ผ่านมาและมาปรับตัวชนเพดาน (ซิลลิง) เมื่อวันศุกร์ที่ 9 ก.ค. ปิดที่ 8.75 บาท บวก 2 บาท และช่วงเช้าวานนี้ขึ้นไปอยู่ที่ 10.50 บาท บวก 1.75 บาท ก่อนบริษัทขอแขวน SP แสดงว่ามีคนใช้ข้อมูลภายในหาประโยชน์ส่วนตัวในการซื้อหุ้น (อินไซด์)